อาทิตย์ที่ผ่านมาได้มีโอกาสไปเดินเล่นถนนคนเดินท่าแพ สังเกตุเห็นร้านอาหารสีสันโดดเด่นเป็นเอกลักษณ์ เมื่อจ้องมองดีๆ จึงได้รู้ว่าเป็นห้องอาหารของโรงแรม u Chiangmai ที่มีชื่อว่า Eat&Drink

ห้องอาหาร Eat&drink เปิดบริการตั้งแต่เวลา 6.00-23.00 น.  ส่วนชั้นบนจะเป็นบาร์ของโรงแรมให้บริการตั้งแต่ 17.00 น. ถึง 24.00 น. บรรยากาศดยทั่วไตกแต่งด้วยโทนสีแดงร้อนแรง มีโต๊ะรองรับแขกด้านล่าง 7 ที่นั่ง ด้านบน 7 ที่นั่ง

เมนูที่นี่ขายอาหารไทยทั่วไป และ Western โดยล่าสุดทางร้านอาหารแจ้งว่าจะมีเมนู "ทาปาส" วางขายตั้งแต่ 1 เม.ย เป็นต้นไป ซึ่งโชคดีมาก เมื่อผมได้มีโอกาสได้ทดลองชิมเมนูนี้ก่อนใคร จึงขอนำมาเล่าสู่กันฟังครับ

เมนูทาปาสจะแบ่งเป็น 2 แบบ คือ ยุโรป และ ไทย ในราคาเมนูละ 160 บาท ประกอบไปด้วย

Western (ยุโรปสไตล์)
1.Tomato Bruschetta 
- สลัดมะเขือเทศหั่นลูกเต๋าเสริ์ฟบนขนมปังกระเทียมกรอบ
    
2. Calamari Fritti 
- ปลาหมึกชุปแป้งทอด เสิร์ฟคู่กับตาต้าซอส
     
3. Veggie Stick 
- ผักสด เสิร์ฟคู่กับฮันนี่มัสตาด
    
4. The Skewers Grilled 
- ไก่ย่างเสียบไม้ ราดซอสบาร์บีคิว

Local Thai (ไทยสไตล์)
1.	ไก่สะเต๊ะ
- ไก่ย่างสะเต๊ะ ราดซอสเสิร์ฟคู่กับผักดอง

2.	หมูยอสติ๊ก
- หมูยอเสียบไม้ย่าง ราดน้ำจิ้มซีฟู้ด

3.	กุ้งซอสมะขาม
- กุ้งชุปแป้งทอด ราดซอสมะขาม เสิร์ฟในแก้วช็อต

4.	เมี่ยงส้มตำกุ้ง
- ส้มตำกุ้งสดห่อใบชะพลู

ในส่วนของรสชาติต้องบอกว่าเป็นเมนูทานเล่นที่หลายคนน่าจะชื่นชอบ มีเมนูเด่นๆ ที่น่าสนใจอย่าง 
“สลัดมะเขือเทศ” รสเปรี้ยวหวานที่หั่นเป็นลูกเต๋าเสิร์ฟบนขนมปังกระเทียมขอบหนากรอบ แต่เนื้อด้านในเหนียวนุ่มอร่อยลงตัว, 

"ปลาหมึกชุปแป้งทอด" ที่ปรุงรสทอดมาจนเหลืองกรอบ ส่งชิ้นหมึกชุปแป้งทอดเข้าปากเคี้ยวกรอบนอกนุ่มในเนื้อแน่นหนึบ จิ้มกินคู่กับกับตาต้าซอสเพื่อเพิ่มรสชาติ

"เมี่ยงส้มตำกุ้ง" ส้มตำรสชาติจัดจ้านครบถ้วน แถมปริมาณแคลอรี่ไม่สูง เสิร์ฟมาพร้อมกุ้งสดตัวใหญ่ๆ เนื้อแน่นหวานฉ่ำ แนะนำให้ทานภายในคำเดียว เพื่อให้ได้รสอร่อยเต็มคำ

เมื่ออิ่มจากชั้นล่างขึ้นไปหาเครื่องดื่มเย็นๆ ชื่นใจ พร้อมสัมผัสบรรยากาศชั้นบนในส่วนของ "Drink" กันบ้าง  

เริ่มกันที่ Mango Mojito ราคา 225 บาท เป็นค็อกเทลรับลมร้อนสุดคลาสสิคเกิดมาเพื่อดับกระหายในวันที่อุณหภูมิพุ่งกระฉูด ให้ความรู้สึกสดชื่น ดื่มง่าย ไม่ระคายคอ เพิ่มความอร่อยมากยิ่งขึ้นด้วยมะม่วงสุกหั่นเป็นชิ้นเล็กๆ ลงไปในแก้ว

ปิดท้ายด้วย Sambuca Shot on Fire ราคา 185 บาท ในแก้วช็อต จะเป็นเหล้าที่มีรสหอมหวานคล้ายๆเมทอลและจุดไฟมาให้ เพิ่มความซู่ซ่าได้เป็นอย่างดี

หากใครกำลังมองอาหารร้านอาหารรสชาติเด่นเป็นเอกลักษณื พร้อมสัมผัสจุดชมวิวที่ดีสุดๆ กลางใจเมือง แนะนำห้องอาหาร Eat&Drink โรงแรม ยูเชียงใหม่ บนถนนราชดำเนินครับ
